|  |  |
| --- | --- |
| **OBRAZAC**  **izvješća o provedenom savjetovanju s javnošću** | |
| **Naziv nacrta odluke ili drugog općeg akta o kojem je savjetovanje provedeno** | **Odluka o izmjenama i dopunama Odluke o davanju u zakup i na drugo korištenje površina javne namjene** |
| **Nositelj izrade nacrta akta (gradsko upravno tijelo koje je provelo savjetovanje)** | Gradski ured za obnovu, izgradnju, prostorno uređenje, graditeljstvo, komunalne poslove i promet |
| **Vrijeme trajanja savjetovanja** | 15.04. – 15.05.2022. |
| **Metoda savjetovanja** | Internetsko savjetovanje |

|  |  |  |  |  |
| --- | --- | --- | --- | --- |
| Red. br. | Predstavnici javnosti (pojedinac, organizacija, institucija) | Članak na koji se odnosi primjedba/  prijedlog | Tekst primjedbe/  prijedloga | Prihvaćanje/ neprihvaćanje primjedbe/ prijedloga sa obrazloženjem |
| 1. | Udruženje obrtnika grada Zagreba | Članak 4. | Članak 4. Odluke o izmjenama i dopunama Odluke o davanju u zakup i na drugo korištenje površine javne namjene: članak 22b, 22c, 22.e, predlaže se promjena: proizvođače suvenira i obrtnike staviti u posebnu kategoriju, a ne u istu kategoriju di su ugostitelji i roba kupljena i uvezena.  Podredno, kriterije ocjenjivanja, nisu stavljeni, pa predlažemo dodati>: većinski udio ručnog rada,  Tradicijski obrti i suveniri imaju veći broj bodova ili su u posebnoj kategoriji direktnog dobivanja lokacije za manifestacije,; zatim staviti veći broj sudionika Zajednice ponuditelja (obrtnici dio zajednice) imaju više bodova jer sudjeluju sa većim brojem izlagača, ; vrsta materijala od kojih se izrađuju suveniri i prigodni predmeti- s većim udjelom domaćih sirovina i materijala proizvedenih u RH kao sirovine, ; obilježja lokalnog identiteta, turistički proizvodi, veći broj bodova;  Predlažemo različite kategorije i skupine, proizvođači mimo ugostitelja.  Molimo da se za Zajednicu ponuditelja i obrtnike- primjeni načelo- neposredne dodjele lokacije | Primjedba se ne prihvaća.  Prijedlogom odluke o izmjenama i dopunama Odluke o davanju u zakup i na drugo korištenje površina javne namjene propisuje se uvjeti dodjele, sadržaj i postupak javnog natječaj za postavljanje pokretnih naprava za prigodnu prodaju i ugostiteljske usluge za uskrsne i božićne blagdane na koji natječaj se mogu javiti svi zainteresirani subjekti što uključuje i proizvođače suvenira i obrtnike. Dodjela lokacije-mjesta putem javnoga natječaja se prošle godine pokazalo kao uspješan i transparentan model dodjele lokacija – mjesta za božićne blagdane. Kriterij dodjele je najpovoljnija ponuda te nije potrebno razrađivati kriterije za ocjenjivanje pristiglih ponuda. Nadalje, Prijedlogom odluke se uvodi i novi model dodjele lokacija s mjestima na površinama javne namjene za postavljanje pokretnih naprava za organiziranje manifestacija povodom božićnih blagdana te se u cilju što bolje organizacije manifestacija povodom božićnih blagdana ponude ne boduju prema kriteriju najpovoljnije ponude nego prema propisanim kriterijima kao što su kreativnost i inovativnost, raznolikost programa, primjena ekoloških rješenja, raznolikost i kvantiteta promotivnih aktivnosti manifestacije i slično, a što je svakako primjenjivo i za tradicijske obrte i suvenire.  Nije moguće obrtnike staviti u posebnu kategoriju budući da bi se na taj način određenu kategoriju subjekata stavljalo u povoljniji položaj, a cilj ovog Prijedloga odluke je dostupnost površine javne namjene za božićne i uskrsne blagdane svima pod jednakim uvjetima. |
| 2. | MO Cvjetni trg, Milena Bekić Milinović,  Potpredsjednica MO |  | Predlažemo da se Članku 43. stavak 1. Odluke o davanju u zakup i na drugo korištenje površina javne namjene, koji glasi: „Stupanjem na snagu ove odluke s korisnicima izložbenih i reklamnih ormarića sklopit će se ugovori o plaćanju naknade“, doda stavak: *ormariće se može dati na drugo korištenje i bez naplate, ukoliko za iste postoji širi javni interes, s ciljem optimalne prezentacije prostora unutar zaštićene kulturno-povijesne cjeline grada Zagreba*.  (Budući da se obraćam u ime MO Cvjetni trg, moje primjedbe odnose se prije svega na devastirane ormariće u Prolazu neboder, kako u smjeru I-Z, tako i S-J. S obzirom da navedenim ormarićima upravlja Grad Zagreb, predlažemo da se isti daju na korištenje TZ Grada Zagreba.) | Primjedba se ne prihvaća jer ista nije predmet Prijedloga odluke. |
| 3. | MONDI d.o.o., Zagreb, Gajeva 23 |  | Predlaže se izmjena i dopuna odluke na način da se i u slučaju kada podnositelj zahtjeva za postavljanje terase želi istu postaviti na javno parkirno mjesto, u postojeću odluku doda odredba kojom se nadležno tijelo, obvezuje da u postupku koji prethodi donošenju rješenja obavezno zatraži suglasnost pravne osobe ispred čijeg se poslovnog prostora (lokala, izloga ili pročelja) želi postaviti terasa na javno parkirno mjesto, a koja bi, prema zahtjevu podnositelja, zauzimala i prostor izvan dimenzija prostora podnositelja zahtjeva. | Primjedba se ne prihvaća je ista nije predmet Prijedloga odluke. |
| 4. | Udruženje obrtnika grada Zagreba |  | Predlaže se da se uskrsni sajam izuzme iz javnog nadmetanja.  Dodati stavak da se gradonačelniku omogući dodavanje lokacija za ustanove i udruženja osnovana od RH. | Primjedba se ne prihvaća jer je cilj ovog Prijedloga odluke dostupnost površine javne namjene za božićne i uskrsne blagdane svima pod jednakim uvjetima. |
| 5. | Udruženje ugostitelja Zagreb |  | Prilikom raspisivanja javnog natječaja za postavljanje pokretnih naprava **za ugostiteljske usluge za uskrsne i božićne blagdane**, važno je voditi računa o postojećim poslovnim subjektima koji obavljaju ugostiteljsku uslugu u fiksnim ugostiteljskim objektima na lokacijama za koje se raspisuje natječaj.  Stoga predlažemo da javni natječaj za postavljanje pokretnih naprava **za ugostiteljske usluge** za uskrsne i božićne blagdana osobito sadrži i odredbu:  Pravo prednosti za dodjelu lokacije – mjesta na javnom natječaju ostvaruje prijavitelj koji kumulativno ispunjava sljedeće uvjete:  - Prijavitelj za primarnu gospodarsku djelatnost obavlja i ima registriran NKD 56. (djelatnost pripreme i usluživanja hrane) [Dokaz – izvod iz Registra poslovnih subjekata ]  - Prijavitelj posluje najmanje tri godine prije objave javnog poziva [Dokaz – izvod iz odgovarajućeg registra]  - Prijavitelj ima sjedište i posluje na području Grada Zagreba [Dokaz – izvod iz odgovarajućeg registra].  Pravo prednosti sukladno navedenim kriterijima je nužno omogućiti sa ciljem suzbijanja nelojalne konkurencije te zaštite poslovanja ugostitelja u fiksnim građevinama koje iziskuje znatno veća ulaganja.  Također je važno skrenuti pozornost na činjenicu da je velik broj projekata koji se događaju za vrijeme uskrsnih i božićnih blagdana sufinanciran sredstvima Turističke zajednice grada Zagreba (TZGZ), a upravo subjekti sa područja Grada Zagreba plaćaju naknadu TZGZ te je stoga važno omogućiti pravo prvenstva ugostiteljima koji posluju na području Grada Zagreba prilikom prijave na javni natječaj za postavljanje pokretnih naprava za ugostiteljske usluge za uskrsne i božićne blagdana | Primjedba se ne prihvaća jer je cilj ovog Prijedloga odluke dostupnost površine javne namjene za božićne i uskrsne blagdane svima pod jednakim uvjetima. |